als_Latn dik_Latn sag_Latn
Dalja aksidentale e Greqisë nga zona euro, e njohur si “Grexident” mund të ndodhë! Ministri gjerman i Financave, Volfang Shojbël, i njohur për ligjëratat e tij të drejtpërdrejta, deklaroi sot se dalja aksidentale mund të vijë nga mungesa e progresit në ekonominë e vendit.
I pyetur nga televizioni australian, “ORF” rreth mundësisë për një ‘Grexident”, Shojbël tha se kjo mund të ndodhë nëse Greqia nuk e ndihmon veten.
Kryefinancieri gjermantheksoi se Greqia duhet të përmbushë detyrimet, në të kundërt nuk do të ketë pagesa të mëtejshme të programit të ndihmës dhe se problemi nuk mund të zgjidhet duke bërë “kurbane” të tjera.
Gjermanët votojnë për daljen e Greqisë
Një sondazh i ri nga TV gjerman, “ZDF” tregon se publiku gjerman po e humbet durimin me Greqinë, ku një numër në rritje njerëzish janë pro mendimit të daljes së Greqisë nga eurozona. Të pyetur nëse Greqia duhet të qëndrojë në euro, 52% e tyre janë shprehur me “jo” përkundrejt 41% që ishin shprehur kështu në shkurt.
/Shekulli Online/
als_Latn als_Latn als_Latn als_Latn als_Latn als_Latn